
 ประกาศองค์การบริหารส่วนตำบลตะแพน
เรื่อง    ราคาประเมินทุนทรัพย์ของที่ดินและสิ่งปลูกสร้าง อัตราที่จัดเก็บ และรายละเอียดอื่นที่จำเป็นในการจัดเก็บภาษีที่ดินและสิ่งปลูกสร้างประจำปี 2563
 ตามมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ.2562

………………………………….

		อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 39 และกฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษีและรายละเอียดอื่นในการจัดเก็บภาษีที่ดินและสิ่งปลุกสร้าง พ.ศ.2562 ให้องค์กรปกครองท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของปีนั้น ซึ่งรัฐมนตรีว่าการกระทรวงมหาดไทยเห็นชอบให้ขยายกำหนดเวลาดำเนินการภายในเดือนมิถุนายน 2563 ตาม มาตรา 14 แห่งพระราชบัญญัติภาษีที่ดินและสิ่งปลูกสร้าง พ.ศ.2562
	   	บัดนี้ องค์การบริหารส่วนตำบลตะแพน จึงได้จัดทำประกาศราคาประเมินทุนทรัพย์ของที่ดินและสิ่งปลูกสร้างในเขตองค์การบริหารส่วนตำบลตะแพน โดยมีราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) พร้อมนี้ให้ผู้เสียภาษีชำระภาษีตามแบบแจ้งประเมินภาษีภายในเดือนสิงหาคม 2563 เมื่อท่านได้รับแจ้งการประเมิน หากเห็นว่าการประเมินไม่ถูกต้องมีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาทบทวนตามแบบ ภ.ด.ส.10 ภายในสามสิบวัน นับแต่วันที่ได้รับแจ้งการประเมิน และหากผู้บริหารท้องถิ่นไม่เห็นชอบกับคำร้องคัดค้านนี้ให้มีสิทธิ์อุทธรณ์ต่อคณะกรรมการพิจารราอุทธรณ์การประเมินภาษีโดยยื่นอุทธรณ์ต่อผู้บริหารท้องถิ่นภายในสามสิบวันนับแต่วันที่ได้รับคำวินิจฉัยอุทธรณ์ ทั้งนี้ ตามมาตรา 73และมาตรา 82 แห่งพระราชบัญญัติภาษีที่ดินและสิ่งปลูกสร้าง พ.ศ.2562

		ฉะนั้น จึงแจ้งให้ผู้เสียภาษี ตรวจสอบราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) ตามบัญชีแนบท้ายประกาศนี้ หากมีข้อสงสัยสามารถติดต่อสอบถามได้ที่กองคลัง องค์การบริหารส่วนตำบลตะแพน โทร./โทรสาร 074670018  ในวันและเวลาราชการ
จึงประกาศมาเพื่อทราบโดยทั่วกัน

	                                       ลงชื่อ
					       (นายสมโชค   เอกหิรัณยราษฎร์)
				             นายกองค์การบริหารส่วนตำบลตะแพน

